**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 3-12/2562**

**วันพฤหัสบดีที่** 18 กรกฎาคม 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. ผศ.คมกฤช ปิติฤกษ์ รองคณบดีฝ่ายแผนยุทธศาสตร์และพัฒนาองค์กร
5. รศ.ณัฐพงษ์ อารีมิตร รองคณบดีฝ่ายวิชาการ
6. ผศ.คำนึง วาทโยธา แทนหัวหน้าสาขาวิชาวิศวกรรมเกษตร
7. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
8. รศ.วินัย ศรีอำพร กรรมการผู้ทรงคุณวุฒิ
9. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.ภาณุพงษ์ วันจันทึก ผู้ช่วยคณบดีฝ่ายบริการวิชาการและถ่ายทอดเทคโนโลยี
2. ผศ.รัตมณี นันทสาร ผู้ช่วยคณบดีฝ่ายบริหาร
3. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
4. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
5. ผศ.อานุภาพ มีสมบูรณ์ แทนรักษาการแทนหัวหน้าสาขาวิชาวิศวกรรมไฟฟ้า
6. อ.สมศักดิ์ หอมดี รักษาการแทนหัวหน้าสาขาวิชาวิศวกรรมอุตสาหการ
7. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
8. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
9. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
10. นายภาณุพงศ์ ต.ประเสริฐ ผู้ช่วยเลขานุการ
11. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **แนวปฏิบัติในการแต่งตั้งคณะกรรมการผู้ทรงคุณวุฒิในสาขาวิชานั้น เพื่อประเมินหนังสือและตำรา**

รองคณบดีฝ่ายบริหารได้แจ้งที่ประชุมว่า เพื่อให้การแต่งตั้งคณะกรรมการผู้ทรงคุณวุฒิ ในสาขาวิชานั้น เพื่อประเมินหนังสือและตำรา มีความชัดเจนยิ่งขึ้น คณะกรรมการพิจารณาตำแหน่งทางวิชาการ ในคราวประชุมครั้งที่ 5/2562 เมื่อวันที่ 16 พฤษภาคม 2562 จึงกำหนดแนวปฏิบัติในการแต่งตั้งคณะกรรมการผู้ทรงคุณวุฒิ สำหรับมหาวิทยาลัยขอนแก่นเพิ่มขึ้น จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **ปฏิทินการตรวจประเมินคุณภาพภายในระดับหลักสูตร ประจำปีการศึกษา 2561 คณะวิศวกรรมศาสตร์**

รองคณบดีฝ่ายแผนยุทธศาสตร์และพัฒนาองค์กรได้แจ้งที่ประชุมถึงรายละเอียดปฏิทินการตรวจประเมินคุณภาพภายในระดับหลักสูตร ประจำปีการศึกษา 2561 ระหว่างวันที่ 1 - 28 สิงหาคม 2562 จำแนกตาม วัน เวลา ชื่อหลักสูตร รายชื่อกรรมการ และสถานที่ รวมทั้งสิ้น 33 หลักสูตร ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **ผลการเลือกหลักสูตร นักศึกษาชั้นปีที่ 1 ปีการศึกษา 2562**

รองคณบดีฝ่ายวิชาการได้แจ้งที่ประชุมถึงสรุปผลการเลือกหลักสูตร นักศึกษาชั้นปีที่ 1 ปีการศึกษา 2562 ซึ่งผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมวาระพิเศษ ครั้งที่ 3/2562 เมื่อวันที่ 18 กรกฎาคม 2562 เรียบร้อยแล้ว โดยจำแนกตามหลักสูตร ลำดับที่เลือก และคะแนนสอบเข้า ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 2-11/2562 เมื่อ วันพฤหัสบดีที่ 4 กรกฎาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 2-11/2562 โดยมีการแก้ไข ดังนี้

- หน้าที่ 2 บรรทัดที่ 11 จาก "...เพื่อเพิ่มประสิทธิภา..." แก้ไขเป็น “...เพื่อเพิ่มประสิทธิภาพ...”

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่องจากคราวประชุมครั้งที่ 2-11/2562 เมื่อวันพฤหัสบดีที่ 4 กรกฎาคม 2562 จำนวน 2 เรื่อง ดังนี้

1. การเสนอชื่อผู้สมควรได้รับปริญญากิตติมศักดิ์และรางวัลพระธาตุพนมทองคำ ประจำปี พ.ศ. 2562

2. วิธีการรับนักศึกษาเข้าศึกษาต่อในระดับปริญญาตรี

ซึ่งทั้งสองเรื่องกำลังอยู่ในระหว่างดำเนินการ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**3.2 เรื่องสืบเนื่องวาระที่ 5.3 (ร่าง) ประกาศมหาวิทยาลัยขอนแก่น เรื่อง หลักเกณฑ์และอัตราค่าตอบแทนผู้เชี่ยวชาญทางภาษาอังกฤษ ในการตรวจสอบบทความของวารสาร Engineering and Applied Science Research โดยใช้เงินรายได้ของคณะวิศวกรรมศาสตร์ ในคราวประชุมครั้งที่ 2-11/2562 เมื่อวันพฤหัสบดีที่ 4 กรกฎาคม 2562**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า สืบเนื่องวาระที่ 5.3 (ร่าง) ประกาศมหาวิทยาลัยขอนแก่น เรื่อง หลักเกณฑ์และอัตราค่าตอบแทนผู้เชี่ยวชาญทางภาษาอังกฤษ ในการตรวจสอบบทความของวารสาร Engineering and Applied Science Research โดยใช้เงินรายได้ของคณะวิศวกรรมศาสตร์ ในคราวประชุมครั้งที่ 2-11/2562 เมื่อวันพฤหัสบดีที่ 4 กรกฎาคม 2562 ที่ประชุมมีมติให้ฝ่ายวิจัยและวิเทศสัมพันธ์นำ (ร่าง) ประกาศดังกล่าวเข้าหารือในที่ประชุมคณะกรรมการบรรณาธิการวารสาร Engineering and Applied Science Research แล้วนำเสนอต่อที่ประชุมคณะกรรมการประจำคณะฯ ในคราวประชุมครั้งต่อไป นั้น ฝ่ายวิจัยและวิเทศสัมพันธ์ได้ดำเนินการหารือคณะกรรมการบรรณาธิการวารสารฯ เมื่อวันจันทร์ที่ 8 กรกฎาคม 2562เรียบร้อยแล้ว คณะกรรมการบรรณาธิการวารสารฯ เสนอให้ขยายระยะเวลาใช้ประกาศมหาวิทยาลัยขอนแก่น ฉบับที่ 202/2561 เรื่อง หลักเกณฑ์และอัตราค่าตอบแทนผู้เชี่ยวชาญทางภาษาอังกฤษ ในการตรวจสอบบทความของวารสาร Engineering and Applied Science Research โดยใช้เงินรายได้ของคณะวิศวกรรมศาสตร์ สำหรับบทความที่อยู่ในระหว่างดำเนินการ ต่อไปอีก 1 ปี จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและวิเทศสัมพันธ์ดำเนินการต่อไป**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 การจัดตั้งศูนย์วิทยาการและวิศวกรรมข้อมูล (Data Science and Engineering Center)**

ประธานขอถอนวาระ

**5.2 คณะกรรมการสรรหาหัวหน้าสาขาวิชา**

รองคณบดีฝ่ายบริหารได้เสนอต่อที่ประชุมว่า ตามที่คณะวิศวกรรมศาสตร์จะดำเนินการสรรหาหัวหน้าสาขาวิชาวิศวกรรมไฟฟ้าและหัวหน้าสาขาวิชาวิศวกรรมอุตสาหการ คณะฯ ได้แจ้งให้แต่ละสาขาวิชาเสนอชื่อคณะกรรมการสรรหาหัวหน้าสาขาวิชา เพื่อให้คณะกรรมการประจำคณะฯ พิจารณาคัดเลือกนั้น บัดนี้ สาขาวิชาได้เสนอชื่อคณะกรรมการสรรหาฯ เรียบร้อยแล้ว จึงเสนอที่ประชุมเพื่อพิจารณาคัดเลือกบุคคลเพื่อแต่งตั้งเป็นคณะกรรมการสรรหาหัวหน้าสาขาวิชา จำนวน 2 สาขาวิชา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเสนอชื่อบุคคลเพื่อแต่งตั้งเป็นคณะกรรมการสรรหาหัวหน้าสาขาวิชา 2 สาขาวิชา ดังนี้**

|  |  |  |
| --- | --- | --- |
| **ประเภท** | **สาขาวิชาวิศวกรรมไฟฟ้า** | **สาขาวิชาวิศวกรรมอุตสาหการ** |
| **ผู้ทรงคุณวุฒิ** | **รองศาสตราจารย์วินัย ศรีอำพร** | **รองศาสตราจารย์ธนากร วงศ์วัฒนาเสถียร** |
| **หัวหน้าสาขาวิชาอื่น** | **รองศาสตราจารย์เฉลิมชัย พาวัฒนา**  **(หัวหน้าสาขาวิชาวิศวกรรมโยธา)** | **รองศาสตราจารย์พิเชษฐ เชี่ยวธนะกุล**  **(หัวหน้าสาขาวิชาวิศวกรรมคอมพิวเตอร์)** |
| **คณาจารย์ภายนอกสาขาวิชา** | **1. ศาสตราจารย์สุจินต์ บุรีรัตน์**  **2. อาจารย์ชัชวาล อัยยาธิติ** | **1. รองศาสตราจารย์สมโภชน์ สุดาจันทร์**  **2. รองศาสตราจารย์วันชัย สะตะ** |

**ทั้งนี้ ให้ฝ่ายบริหารดำเนินการต่อไป**

**5.3 การดำเนินการรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์**

รองคณบดีฝ่ายบริหารได้เสนอต่อที่ประชุมว่า ตามที่คณะวิศวกรรมศาสตร์ ได้เปิดรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ จำนวน 2 อัตรา คือ เลขประจำตำแหน่ง 5749 (สาขาวิศวกรรมสื่อดิจิทัลหรือที่เกี่ยวข้อง) และเลขประจำตำแหน่ง 5750 (สาขาวิศวกรรมโทรคมนาคมหรือที่เกี่ยวข้อง) นั้นผลปรากฏว่าไม่มีผู้ผ่านการคัดเลือก ฝ่ายบริหารจึงขอเสนอที่ประชุม เพื่อพิจารณาการเปิดรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ จำนวน 2 อัตรา ดังกล่าว โดยขอกำหนดคุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานในแต่ละอัตราดังรูปแบบเดิม (เปลี่ยนแปลงระยะเวลา และชื่อตำแหน่งรองคณบดีให้สอดคล้องกับปัจจุบัน) รายละเอียดดังเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 การขอรับทุนไปเสนอผลงานในการประชุมวิชาการนานาชาติในต่างประเทศ ประจำงวดที่ 6/2562**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า ด้วยมีคณาจารย์ จำนวน 2 ท่าน ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 6/2562 จากมหาวิทยาลัยขอนแก่น รายละเอียดดังนี้

1. ผู้ช่วยศาสตราจารย์ขวัญตรี แสงประชาธนารักษ์ ขอรับทุนฯ เพื่อเข้าร่วมการประชุม The ISTVS 15th European- African Regional Conference ระหว่างวันที่ 8 – 11 กันยายน 2562 ณ เมือง Prague ประเทศ Czech Republic เป็นจำนวน 80,600 บาท
2. รองศาสตราจารย์สุธาสินี เนรมิตตกพงศ์ ขอรับทุนฯ เพื่อเข้าร่วมการประชุม The 15th International Conference on Renewable Energy and Development (ICRED2019) ระหว่างวันที่ 20 – 23 กันยายน 2562 ณ เมือง Okinawa ประเทศญี่ปุ่น เป็นจำนวน 56,600 บาท

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและวิเทศสัมพันธ์ดำเนินการต่อไป**

**5.5 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษาเรียนครบหลักสูตรประจำภาคการศึกษาปลาย ปีการศึกษา 2561 จำนวน 4 คน โดยผ่านการตรวจสอบความถูกต้องจากสาขาวิชาและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 10/2562 เมื่อวันที่ 8 กรกฎาคม 2562 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

* สาขาวิชาวิศวกรรมโยธา แผน ก แบบ ก 2 จำนวน 1 คน
* สาขาวิชาวิศวกรรมเคมี แผน ก แบบ ก 2 จำนวน 1 คน
* สาขาวิชาวิศวกรรมพลังงาน แผน ข โครงการพิเศษ จำนวน 1 คน

**หลักสูตรปรัชญาดุษฎีบัณฑิต (ปร.ด.)**

* สาขาวิชาวิศวกรรมเคมี แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 การรับบุคคลเข้าศึกษาต่อในระดับบัณฑิตศึกษาตลอดปี**

รองคณบดีฝ่ายวิชาการได้เสนอต่อที่ประชุมว่า ด้วยมีผู้สมัครขอเข้าศึกษาต่อในระดับบัณฑิตศึกษาตลอดปี คณะวิศวกรรมศาสตร์ ประจำภาคการศึกษาต้น ปีการศึกษา 2562 จำนวน 13 คน ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 3/2562 เมื่อวันที่ 8 กรกฎาคม 2562 และครั้งที่ 4/2562 เมื่อวันที่ 15 กรกฎาคม 2562 เรียบร้อยแล้ว ดังนี้

1. นายอนันต์ ศรีเดช หลักสูตรปรัชญาดุษฎีบัณฑิต สาขาวิชาวิศวกรรมโยธา แบบ 1.1 โครงการพิเศษ โดยมี ผู้ช่วยศาสตราจารย์ชาติชาย ไวยสุระสิงห์ รับเป็นอาจารย์ที่ปรึกษา
2. นางสาวตุลารัตน์ สุขโท หลักสูตรปรัชญาดุษฎีบัณฑิต สาขาวิชาวิศวกรรมชีวการแพทย์ แบบ 2.1 ภาคปกติ โดยมี รองศาสตราจารย์สุรสิทธิ์ ปิยะศิลป์ รับเป็นอาจารย์ที่ปรึกษา
3. นางสาวนฤมล ภิญโญธรรมากร หลักสูตรวิศวกรรมศาสตรมหาบัณฑิต สาขาวิชาวิศวกรรมสิ่งแวดล้อม แผน ก แบบ ก 2 ภาคปกติ โดยมี ผู้ช่วยศาสตราจารย์สุรพล ผดุงทน รับเป็นอาจารย์ที่ปรึกษา
4. นายณัฐดนัย ดาบุตร และนายธนาดุล จันทรศรีสุริยวงศ์ หลักสูตรวิศวกรรมศาสตรมหาบัณฑิต สาขาวิชาวิศวกรรมสิ่งแวดล้อม แผน ก แบบ ก 2 ภาคปกติ โดยมี อาจารย์พันวัตต์ พึ่งสาย รับเป็นอาจารย์ที่ปรึกษา
5. นางสาวศิรประภา สุวรรณรี หลักสูตรวิศวกรรมศาสตรมหาบัณฑิต สาขาวิชาวิศวกรรมเคมี แผน ก แบบ ก 2 ภาคปกติ โดยมี อาจารย์แก้วตา เจตศรีสุภาพ รับเป็นอาจารย์ที่ปรึกษา
6. นายอิทธิพล แต้สุวรรณ หลักสูตรวิศวกรรมศาสตรมหาบัณฑิต สาขาวิชาวิศวกรรมเคมี แผน ก แบบ ก 2 ภาคปกติ โดยมี รองศาสตราจารย์พรนภา เกษมศิริ รับเป็นอาจารย์ที่ปรึกษา
7. นายพัทธดนย์ อวยสวัสดิ์ หลักสูตรวิศวกรรมศาสตรมหาบัณฑิต สาขาวิชาวิศวกรรมวัสดุและ การผลิต แผน ก แบบ ก 1 ภาคปกติ โดยมี ผู้ช่วยศาสตราจารย์ธนา ราษฎร์ภักดี รับเป็นอาจารย์ที่ปรึกษา
8. นายพุทธวัธน์ ช่วยสระน้อย หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา แผน ก แบบ ก 2 ภาคปกติ โดยมี รองศาสตราจารย์วิชุดา เสถียรนาม รับเป็นอาจารย์ที่ปรึกษา
9. นายปัญญาวุฒิ บุญลักษณ์ หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า แผน ก แบบ ก 1 ภาคปกติ โดยมี ศาสตราจารย์อภิรัฐ ศิริธราธิวัตร รับเป็นอาจารย์ที่ปรึกษา
10. นายศุภณัฐ แช่มชื่น หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า แผน ก แบบ ก 1 ภาคปกติ โดยมี อาจารย์พิรัสม์ คุณกิตติ รับเป็นอาจารย์ที่ปรึกษา
11. นางสาวจรีย์พร วิศรี หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า แผน ก แบบ ก 1 ภาคปกติ โดยมี อาจารย์รองฤทธิ์ ฉัตรถาวร รับเป็นอาจารย์ที่ปรึกษา
12. นายอภิวัฒน์ ยังวิลัย หลักสูตรวิศวกรรมศาสตรมหาบัณฑิต สาขาวิชาวิศวกรรมอุตสาหการ แผน ก แบบ ก 1 ภาคปกติ โดยมี ผู้ช่วยศาสตราจารย์รักน้อย อัครรุ่งเรืองกุล รับเป็นอาจารย์ ที่ปรึกษา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7 นักศึกษาสำเร็จการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลายและภาคการศึกษาพิเศษ ปีการศึกษา 2561 จำนวน 59 คน ซึ่งได้ผ่านการตรวจสอบความถูกต้องจากสาขาวิชาที่สังกัด และผ่านการกลั่นกรองของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 2-11/2562 เมื่อวันที่ 11 กรกฎาคม 2562 เรียบร้อยแล้ว ดังนี้

**ภาคการศึกษาปลาย ปีการศึกษา 2561**

* สาขาวิชาวิศวกรรมเกษตร กลุ่มวิชาเครื่องจักรกลเกษตร จำนวน 4 คน
* สาขาวิชาวิศวกรรมคอมพิวเตอร์ จำนวน 5 คน
* สาขาวิชาวิศวกรรมเครื่องกล จำนวน 2 คน
* สาขาวิชาวิศวกรรมไฟฟ้า วิชาเอกไฟฟ้ากำลัง (โครงการพิเศษ) จำนวน 7 คน
* สาขาวิชาวิศวกรรมไฟฟ้า วิชาเอกวิศวกรรมไฟฟ้ากำลัง จำนวน 21 คน
* สาขาวิชาวิศวกรรมไฟฟ้า วิชาเอกวิศวกรรมไฟฟ้าสื่อสาร จำนวน 3 คน
* สาขาวิชาวิศวกรรมไฟฟ้า สาขาวิชาเอกไฟฟ้าสื่อสาร จำนวน 2 คน

(โครงการพิเศษ ม.6)

* สาขาวิชาวิศวกรรมโยธา (โครงการพิเศษ) จำนวน 1 คน
* สาขาวิชาวิศวกรรมโยธา (ม.6) จำนวน 4 คน
* สาขาวิชาวิศวกรรมสิ่งแวดล้อม จำนวน 3 คน

**ภาคการศึกษาพิเศษ ปีการศึกษา 2561**

* สาขาวิชาวิศวกรรมเกษตร กลุ่มวิชาเครื่องจักรกลเกษตร จำนวน 1 คน
* สาขาวิชาวิศวกรรมเครื่องกล จำนวน 1 คน
* สาขาวิชาวิศวกรรมไฟฟ้า วิชาเอกไฟฟ้ากำลัง (โครงการพิเศษ) จำนวน 1 คน
* สาขาวิชาวิศวกรรมไฟฟ้า วิชาเอกวิศวกรรมไฟฟ้าสื่อสาร จำนวน 1 คน
* สาขาวิชาวิศวกรรมไฟฟ้า สาขาวิชาเอกไฟฟ้าสื่อสาร จำนวน 1 คน

(โครงการพิเศษ ม.6)

* สาขาวิชาวิศวกรรมโยธา (ม.6) จำนวน 1 คน
* สาขาวิชาวิศวกรรมสิ่งแวดล้อม จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.8 นักศึกษาขอย้ายหลักสูตรระดับปริญญาตรี ภาคการศึกษาต้น ปีการศึกษา 2562**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาตรี ได้ยื่นคำร้อง ขอย้ายหลักสูตร ประจำภาคการศึกษาต้น ปีการศึกษา 2562 จำนวน 54 คน โดยหลักสูตรพิจารณาเห็นชอบการขอย้ายเข้า จำนวน 30 คน ซึ่งเป็นไปตามหลักเกณฑ์จำนวนที่สามารถรับนักศึกษาย้ายหลักสูตร 10% ของแผนการรับนักศึกษา และหลักเกณฑ์เฉพาะตามแต่ละหลักสูตร พร้อมผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 2-11/2562 เมื่อวันที่ 11 กรกฎาคม 2562 เรียบร้อยแล้ว ดังนี้

* หลักสูตรวิศวกรรมโยธา จำนวน 8 คน
* หลักสูตรวิศวกรรมไฟฟ้า จำนวน 3 คน
* หลักสูตรวิศวกรรมอุตสาหการ จำนวน 6 คน
* หลักสูตรวิศวกรรมเครื่องกล จำนวน 8 คน
* หลักสูตรวิศวกรรมเคมี จำนวน 4 คน
* หลักสูตรวิศวกรรมคอมพิวเตอร์ จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ประธานได้หารือที่ประชุมเพิ่มเติมว่า ตามที่นักศึกษาได้ยื่นคำร้องขอย้ายหลักสูตร ประจำภาคการศึกษาต้น ปีการศึกษา 2562 และไม่ผ่านความเห็นชอบจากหลักสูตร จำนวน 24 คน นั้น มีนักศึกษา จำนวน 4 คน ได้ยื่นคำร้องขอย้ายเข้าหลักสูตรวิศวกรรมโยธาถึงคณบดีอีกครั้ง เพื่อพิจารณานำเสนอต่อ ที่ประชุมคณะกรรมการประจำคณะฯ ซึ่งเป็นไปตามหลักเกณฑ์ของประกาศคณะวิศวกรรมศาสตร์ ฉบับที่ 93/2559 เรื่อง หลักเกณฑ์การย้ายหลักสูตรของนักศึกษาระดับปริญญาตรี คณะวิศวกรรมศาสตร์ มหาวิทยาลัยขอนแก่น ทั้งนี้ เพื่อความรอบคอบจึงนำหารือต่อที่ประชุมคณะกรรมการวิชาการ คณะวิศวกรรมศาสตร์ แล้วถึงสองคราวประชุม ซึ่งมีมติไม่เห็นชอบทั้งสองครั้ง จากข้อกังวลเกี่ยวกับหลักเกณฑ์จำนวนที่สามารถรับนักศึกษาย้ายหลักสูตร 10% และสัดส่วนอาจารย์ต่อนักศึกษา จึงขอหารือต่อที่ประชุม

รองคณบดีฝ่ายวิชาการได้ชี้แจงต่อที่ประชุมเพิ่มเติมถึงความเป็นมาของปัญหา เหตุผล รายละเอียด ของมติ และข้อเสนอแนะในการแก้ไขปัญหาจากที่ประชุมคณะกรรมการวิชาการ คณะวิศวกรรมศาสตร์

**มติ ที่ประชุมพิจารณาแล้วมีมติเห็นชอบนักศึกษาขอย้ายหลักสูตรระดับปริญญาตรี ภาคการศึกษาต้น ปีการศึกษา 2562 จำนวน 30 คน ตามที่หลักสูตรเห็นชอบการขอย้ายเข้า และเห็นชอบให้นักศึกษาที่ยื่นคำร้องเพิ่มเติมถึงคณบดี จำนวน 4 คน เข้าศึกษาต่อในหลักสูตรวิศวกรรมโยธา หากคุณสมบัติของนักศึกษาครบถ้วนตามหลักเกณฑ์เฉพาะของหลักสูตรวิศวกรรมโยธา ทั้งนี้ ให้ฝ่ายวิชาการดำเนินการต่อไป และหากมีนักศึกษาในจำนวน 54 คน ยื่นคำร้องต่อคณบดีเพิ่มเติม ให้ฝ่ายวิชาการเสนอให้หลักสูตรที่นักศึกษาประสงค์จะย้าย พิจารณาเพิ่มเติมต่อไป**

**5.9 ปรับระดับคะแนน กรณีย้ายหลักสูตร**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาหลักสูตรวิศวกรรมโทรคมนาคม (นานาชาติ) ได้รับอนุมัติให้ย้ายหลักสูตรไปศึกษาต่อในหลักสูตรวิศวกรรมสื่อดิจิทัล (นานาชาติ) และฝ่ายวิชาการได้ดำเนินการตรวจสอบผลการศึกษาของนักศึกษาแล้ว ปรากฏว่า มีนักศึกษาลงทะเบียนเรียนรายวิชาที่ไม่กำหนดไว้ในหลักสูตร จำนวน 2 คน คือ นายถิรวิทย์ ชิตพงษ์ รหัสประจำตัว 603040955-8 จำนวน 4 รายวิชา 9 หน่วยกิต และนายพีรวิชญ์ อนุสุริยา รหัสประจำตัว 603040956-6 จำนวน 3 รายวิชา 7 หน่วยกิต จึงต้องปรับระดับคะแนนเป็น S หรือ U ทั้งนี้ ได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 2-11/2562 เมื่อวันที่ 11 กรกฎาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 ขออนุมัติปรับปรุงหลักสูตร (ประเภทปรับปรุงเล็กน้อย) ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมเกษตร มีความประสงค์ ขอปรับปรุงหลักสูตร (ประเภทปรับปรุงเล็กน้อย) จำนวน 1 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมเกษตร (หลักสูตรปรับปรุง พ.ศ. 2560) โดยขอเปลี่ยนแปลงแผนการศึกษาระดับชั้นปีที่ 2 ภาคการศึกษาที่ 1 และชั้นปีที่ 4 (สำหรับนักศึกษาเลือกเรียนวิชาฝึกงาน) เพื่อให้นักศึกษาชั้นปีที่ 2 ได้มีโอกาสเรียนรายวิชาของหลักสูตรเร็วขึ้น ทำให้มีความรู้และภาคภูมิใจในวิชาชีพด้านวิศวกรรมเกษตร มากยิ่งขึ้น จึงเสนอที่ประชุมเพื่อพิจารณาดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.11 (ร่าง) ประกาศมหาวิทยาลัยขอนแก่น เรื่อง การเทียบเท่ารายวิชาของคณะวิศวกรรมศาสตร์ สาขาวิชาวิศวกรรมไฟฟ้า และสาขาวิชาวิศวกรรมโทรคมนาคม (นานาชาติ)**

รองคณบดีฝ่ายวิชาการได้เสนอต่อที่ประชุมว่า เพื่อให้การจัดการเรียนการสอนของนักศึกษา ในหลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า และสาขาวิชาวิศวกรรมโทรคมนาคม (นานาชาติ) เป็นไปด้วยความเรียบร้อยมีประสิทธิภาพ สาขาวิชาวิศวกรรมไฟฟ้าจึงขอเทียบเท่ารายวิชา ของหลักสูตรทั้งสอง จำนวน 4 รายวิชา (รายวิชาเดียวกันต่างรหัสรายวิชา) โดยได้จัดทำเป็น (ร่าง) ประกาศมหาวิทยาลัยขอนแก่น เรื่อง การเทียบเท่ารายวิชาของคณะวิศวกรรมศาสตร์ สาขาวิชาวิศวกรรมไฟฟ้า และสาขาวิชาวิศวกรรมโทรคมนาคม (นานาชาติ) และผ่านความเห็นชอบจากมติที่ประชุมคณะกรรมการบริหารหลักสูตรสาขาวิชาวิศวกรรมโทรคมนาคม ในคราวประชุมครั้งที่ 2/2562 เมื่อวันที่ 21 มิถุนายน 2562 และที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 2-11/2562 เมื่อวันที่ 11 กรกฎาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.12 (ร่าง) ประกาศคณะวิศวกรรมศาสตร์ เรื่อง องค์ประกอบและอำนาจหน้าที่ของคณะกรรมการวิชาการ คณะวิศวกรรมศาสตร์**

รองคณบดีฝ่ายวิชาการได้เสนอต่อที่ประชุมว่า ด้วยมีการปรับเปลี่ยนโครงสร้างการบริหารงาน ของคณะฯ ฝ่ายวิชาการจึงได้ดำเนินการแก้ไขประกาศคณะวิศวกรรมศาสตร์ (ฉบับที่ 92/2558) เรื่อง องค์ประกอบและอำนาจหน้าที่ของคณะกรรมการวิชาการ คณะวิศวกรรมศาสตร์ เพื่อให้องค์ประกอบ ของคณะกรรมการวิชาการ ตรงตามโครงสร้างการบริหารงานของคณะฯ ในปัจจุบัน ซึ่งฝ่ายวิชาการได้จัดทำ (ร่าง) ประกาศคณะวิศวกรรมศาสตร์ เรื่อง องค์ประกอบและอำนาจหน้าที่ของคณะกรรมการวิชาการ คณะวิศวกรรมศาสตร์ ฉบับใหม่เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.13 (ร่าง) ประกาศคณะวิศวกรรมศาสตร์ เรื่อง ปฏิทินดำเนินการปรับปรุงหลักสูตรระดับปริญญาตรี (หลักสูตรปรับปรุง พ.ศ. 2565) คณะวิศวกรรมศาสตร์ มหาวิทยาลัย ขอนแก่น**

รองคณบดีฝ่ายวิชาการได้เสนอต่อที่ประชุมว่า เพื่อให้การดำเนินงานปรับปรุงหลักสูตรระดับปริญญาตรี (หลักสูตรปรับปรุง พ.ศ. 2565) มีประสิทธิภาพ สามารถเปิดสอนได้ทันในปีการศึกษา 2565 และเป็นไปตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 ฝ่ายวิชาการจึงได้จัดทำ (ร่าง) ประกาศคณะวิศวกรรมศาสตร์ เรื่อง ปฏิทินดำเนินการปรับปรุงหลักสูตรระดับปริญญาตรี (หลักสูตรปรับปรุง พ.ศ. 2565) คณะวิศวกรรมศาสตร์ มหาวิทยาลัยขอนแก่น ทั้งนี้ ได้ดำเนินการแต่งตั้งคณะกรรมการอำนวยการ เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระ การประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.14 รับรองผลการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ระดับปริญญาตรี ประจำภาคการศึกษาปลาย ปีการศึกษา 2561 โดยผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมวาระพิเศษ ครั้งที่ 3/2562 เมื่อวันที่ 18 กรกฎาคม 2562 เรียบร้อยแล้ว จำนวน 36 รายวิชา ดังนี้

- ส่วนกลาง จำนวน 2 รายวิชา

- หลักสูตรวิศวกรรมไฟฟ้า จำนวน 8 รายวิชา

- หลักสูตรวิศวกรรมเกษตร จำนวน 9 รายวิชา

- หลักสูตรวิศวกรรมอุตสาหการ จำนวน 4 รายวิชา

- หลักสูตรวิศวกรรมเครื่องกล จำนวน 2 รายวิชา

- หลักสูตรวิศวกรรมสิ่งแวดล้อม จำนวน 1 รายวิชา

- หลักสูตรวิศวกรรมเคมี จำนวน 2 รายวิชา

- หลักสูตรวิศวกรรมคอมพิวเตอร์ จำนวน 7 รายวิชา

- หลักสูตรวิศวกรรมสื่อดิจิทัล (นานาชาติ) จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ -ไม่มี-**

**ระเบียบวาระที่ 8 เรื่องอื่น ๆ**

**8.1 สัมมนาการวางแนวทางการจัดทำแผนยุทธศาสตร์การบริหารงานคณะวิศวกรรมศาสตร์ พ.ศ. 2563 – 2566**

ประธานได้แจ้งที่ประชุมว่า เนื่องจากในระหว่างวันที่ 17 - 18 สิงหาคม 2562 คณะฯ จะจัดสัมมนาการวางแนวทางการจัดทำแผนยุทธศาสตร์การบริหารงานคณะวิศวกรรมศาสตร์ พ.ศ. 2563 – 2566 (วางแผนคณะฯ 4 ปี) ณ โรงแรมอมันตา หนองคาย จังหวัดหนองคาย จึงขอเรียนเชิญและขอความอนุเคราะห์คณะกรรมการประจำคณะฯ ทุกท่าน และหัวหน้าสาขาวิชาทุกสาขาวิชา เข้าร่วมการสัมมนาดังกล่าวข้างต้น ทั้งนี้ ในวันที่ 9 สิงหาคม 2562 คณะฯ จะดำเนินการชี้แจงและระดมความคิดเห็นจากศิษย์เก่าทุกรุ่นด้วย ณ สมาคมศิษย์เก่าวิศวกรรมศาสตร์ มหาวิทยาลัยขอนแก่น เมืองทองธานี จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา 15.00 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**